KOMISIJAS ATZINUMS, ko sniedz atbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI, ar ko Direktīvu 2001/18/ EK groza attiecībā uz iespēju, ka dalībvalstis var ierobežot vai aizliegt ĢMO audzēšanu savā teritorijā /* COM/2015/083 final - 2010/0208 (COD) */





2010/0208 (COD) KOMISIJAS ATZINUMS, ko sniedz atbilstīgi Līguma par Eiropas Savienības darbību 294. panta 7. punkta c) apakšpunktam, par Eiropas Parlamenta grozījumu Padomes nostājā attiecībā uz priekšlikumu EIROPAS PARLAMENTA UN PADOMES DIREKTĪVAI, ar ko Direktīvu 2001/18/ EK groza attiecībā uz iespēju, ka dalībvalstis var ierobežot vai aizliegt ĢMO audzēšanu savā teritorijā 1. Ievads Līguma par Eiropas Savienības darbību 294. panta 7. punkta c) apakšpunktā paredzēts, ka Komisijai jāsniedz atzinums par Eiropas Parlamenta otrajā lasījumā ierosinātajiem grozījumiem. Komisija šeit izklāsta savu atzinumu par Parlamenta ierosinātajiem grozījumiem. 2. Priekšvēsture Datums, kad priekšlikums nosūtīts Eiropas Parlamentam un Padomei: || 2010. gada 14. jūlijs Eiropas Ekonomikas un sociālo lietu komitejas atzinuma datums: || 2010. gada 9. decembris Eiropas Parlamenta atzinuma datums (pirmais lasījums): || 2011. gada 5. jūlijs Grozītā priekšlikuma nosūtīšanas datums: || [*] Padomes nostājas pieņemšanas datums (pirmais lasījums)**: || 2014. gada 23. jūlijs Eiropas Parlamenta atzinuma datums (otrais lasījums): || 2015. gada 13. janvāris * Komisija nevis sagatavoja grozītu priekšlikumu, bet gan par Parlamenta grozījumiem pauda viedokli Eiropas Parlamentam 2011. gada 8. septembrī nosūtītajā Komisijas paziņojumā par pasākumiem, kas veikti saistībā ar Parlamenta 2011. gada jūlija sesijā pieņemtajiem atzinumiem un rezolūcijām (dokuments SP(2011)8072). ** Komisija savu viedokli par Padomes grozījumiem pauda Eiropas Parlamentam 2014. gada 10. septembrī nosūtītajā Komisijas paziņojumā par Padomes nostāju pirmajā lasījumā, lai pieņemtu Eiropas Parlamenta un Padomes direktīvu, ar ko Direktīvu 2001/18/EK groza attiecībā uz iespēju, ka dalībvalstis var ierobežot vai aizliegt ĢMO audzēšanu savā teritorijā (dokuments COM(2014) 570 final). 3. Priekšlikuma mērķis Eiropas Savienība (ES) ir pieņēmusi visaptverošu tiesisko regulējumu par atļauju piešķiršanu tādiem produktiem, kuri satur ģenētiski modificētus organismus (ĢMO) vai iegūti no tiem. Atļaujas piešķiršanas procedūra attiecas uz ĢMO izmantošanu pārtikā un barībā, rūpniecisku apstrādi un audzēšanu un no tiem iegūtu produktu izmantošanu pārtikā un barībā. ES atļauju piešķiršanas sistēmas mērķis ir novērst, ka ĢMO negatīvi ietekmē cilvēku un dzīvnieku veselību un vidi, vienlaikus izveidojot minēto produktu iekšējo tirgu. Divos tiesību aktos, proti, Direktīvā 2001/18/EK par ģenētiski modificētu organismu apzinātu izplatīšanu vidē[1] un Regulā (EK) Nr. 1829/2003 par ģenētiski modificētu pārtiku un barību[2], paredzēts, ka ĢMO ir vajadzīga pirmstirdzniecības atļauja. Abos tiesību aktos iekļauti zinātniski pamatoti standarti, lai novērtētu iespējamos riskus cilvēku veselībai, dzīvnieku veselībai un videi, kā arī noteiktas marķēšanas prasības. Turklāt Regulā (EK) Nr. 1830/2003[3] ir paredzēti noteikumi par ĢMO izsekojamību un marķēšanu un no ĢMO ražotas pārtikas un barības izsekojamību. Padome 2009. gada martā noraidīja Komisijas priekšlikumus, kuros tā aicināja Austriju un Ungāriju atsaukt valsts drošības pasākumus, jo saskaņā ar Eiropas Pārtikas nekaitīguma iestādes (EFSA) viedokli tiem nebija atbilstoši ES tiesību aktiem vajadzīgā zinātniskā pamatojuma. Pēc tam 13 dalībvalstu grupa[4] aicināja Komisiju sagatavot priekšlikumus, lai piešķirtu dalībvalstīm tiesības lemt par ĢMO audzēšanu[5]. Nolūkā apvienot zinātniski pamatoto ES atļauju piešķiršanas sistēmu ĢMO ar dalībvalstu tiesībām brīvi lemt par ģenētiski modificētu kultūraugu audzēšanu savā teritorijā Komisija 2010. gada jūlijā pieņēma šo leģislatīvā akta priekšlikumu. Tajā paredzēts juridiskais pamats ES tiesiskajā regulējumā par ĢMO, lai pilnvarotu dalībvalstis visā savā teritorijā vai tās daļā ierobežot vai aizliegt to ĢMO audzēšanu, kuriem piešķirtas atļaujas ES līmenī. Šo aizliegumu vai ierobežojumu pamatā ir apsvērumi, kas atšķiras no vides un veselības risku novērtējumā minētajiem apsvērumiem saskaņā ar ES atļauju piešķiršanas sistēmu. 4. Komisijas atzinums par Eiropas Parlamenta otrajā lasījumā ierosinātajiem grozījumiem Eiropas Parlaments otrajā lasījumā balsoja par konsolidētu tekstu, kurā ir ietverta virkne grozījumu, kas pirmajā lasījumā izdarīti Padomes nostājas tekstā. Dokumenta teksts ir izstrādāts Eiropas Parlamenta, Padomes un Komisijas sarunās. Komisija atbalsta visus grozījumus, par kuriem ir nobalsojis Eiropas Parlaments. [1] OV L 106, 17.4.2001., 1. lpp. [2] OV L 268, 18.10.2003., 1. lpp. [3] OV L 268, 18.10.2003., 24. lpp. [4] Austrija, Bulgārija, Grieķija, Īrija, Kipra, Latvija, Lietuva, Luksemburga, Malta, Nīderlande, Polija, Slovēnija un Ungārija. [5] Attiecīgas diskusijas notika Padomes 2009. gada 2. marta, 23. marta un 25. jūnija sanāksmēs.